રાજુલા: અમરેલી જિલ્લા કોંગ્રેસમા ઠેરઠેર ભડકા જેવી સ્થિતિ છે. રાજુલામા કોંગ્રેસે 28માથી 27 બેઠકો જીતી સતા પર કબજો મેળવ્યો હતો. પરંતુ માત્ર એક માસના ટુંકાગાળામા આજે કોંગ્રેસના બહુમત સભ્યોએ પાલિકા પ્રમુખ મીનાબેન વાઘેલા સામે અવિશ્વાસની દરખાસ્ત મુકતા રાજકીય માહોલ ગરમાયો છે. કોંગ્રેસે 28માથી 27 બેઠક જીતી સજ્જડ બહુમતી મેળવ્યાને માત્ર એક માસનો સમય જ વિત્યો છે. ત્યાં પાલિકા પ્રમુખનુ શાસન ડોલવા લાગ્યુ છે. એવુ કહેવાય છે કે આમ પણ બહુમત સભ્યો મીનાબેન વાઘેલાને પ્રમુખ પદે બેસાડવા માંગતા ન હતા. તેમ છતા ઉપરથી તેમનુ નામ આવતા તેઓ પ્રમુખ પદે બેસી ગયા હતા.